Z A P I S N I K 
37. sjednice Vijeća Mjesnog odbora Oporovec
održane 20. lipnja 2024. u prostorijama objekta mjesne samouprave, 
Oporovečki vinogradi 20, s početkom u 18,00 sati

NAZOČNI: Ivica Zadro, Nikola Mrvelj, Anica Posavec i Jasna Steković

Predsjedava: Ivica Zadro, predsjednik Vijeća

Zapisnik vodi: Anica Posavec

Predsjednik Vijeća konstatira da je nazočno četiri od ukupno pet članova Vijeća, što znači da Vijeće može pravovaljano odlučivati.	
      	Bez rasprave, jednoglasno, Vijeće prihvaća tekst zapisnika 36. sjednice Vijeća Mjesnog odbora Oporovec, održane 23. svibnja 2024. godine.

Na prijedlog predsjednika, Vijeće jednoglasno prihvaća i utvrđuje

DNEVNI RED

1. Prijedlog za hitno nasipanje bijelog puta na lokaciji Oporovečki vinogradi 109 – donošenje zaključka;
2. Prijedlog za sanaciju asfalta oko ograde mosta u Oporovečkim vinogradima (kod objekta mjesne samouprave) – donošenje zaključka;
3. Pitanja, prijedlozi i obavijesti


Ad 1. Prijedlog za hitno nasipanje bijelog puta na lokaciji Oporovečki vinogradi 109
Predsjednik je informirao članove Vijeća o potrebi hitnog nasipanja bijelog puta na lokacija Oporovečki vinogradi 109 na zahtjev građana.
Nakon kratke rasprave, Vijeće jednoglasno, donosi

ZAKLJUČAK

	Predlaže se hitno nasipanje bijelog puta na lokaciji Oporovečki vinogradi 109. 


Ad 2. Prijedlog za sanaciju asfalta oko ograde mosta u Oporovečkim vinogradima (kod objekta mjesne samouprave)
Predsjednik je ukazao na nezavršenu sanaciju ograde kod objekta mjesne samouprave nakon što je ograda mosta bila uništena u prometnoj nesreći te potom zamijenjena.
Nakon kratke rasprave, Vijeće jednoglasno, donosi

ZAKLJUČAK

[bookmark: _GoBack]Predlaže se sanacija asfalta oko ograde mosta na lokaciji Oporovečki vinogradi 20 (kod objekta mjesne samouprave).
 

Ad. 3. Pitanja, prijedlozi i obavijesti

Predsjednik Vijeća informirao je članove Vijeća o aktivnostima na području Mjesnog odbora Oporovec između dviju sjednica Vijeća Mjesnog odbora. Istaknuo je učestale upite građana o asfaltiranju dijela pločnika u Novoselečkom putu preko put k.br. 35-37. Obavijestio je i o dopisu Gradskog ureda za mjesnu samoupravu, promet, civilnu zaštitu i sigurnost o prioritetnoj sanaciji poljskih i šumskih puteva. Pritom je zatražio od članova Vijeća da predlože lokacije kako bi o istima raspravili na idućoj sjednici s obzirom na krajnji rok 12. srpnja. Obavijestio je članove Vijeća da će 38. sjednica biti 4. srpnja u 18:00 sati.


Završeno u 18:30 sati.
Zapisnik sastavila: Anica Posavec
Zapisnik administrativno i tehnički obradila: Sandra Šukunda, stručni referent

KLASA: 024-08/24-003/1271
URBROJ: 251-13-11-5/009-24-2
U Zagrebu, 20. lipnja 2024.
        Predsjednik Vijeća Mjesnog odbora Oporovec

Ivica Zadro
